ສຫລ ຮຽກຮ້ອງໃຫ້ ກຸ່ມລັດອິສລາມ ປ່ອຍໂຕປະກັນ ທັງໝົດ
ພວກ​ຫົວຮຸນ​ແຮງ​ລັດ​ອິສລາມ ໄດ້ລັກພາ​ໂຕ​ຊາວ Assyrian ທີ່ນັບຖືສາສະໜາຄຣິສ ຫຼາຍກວ່າ 90 ຄົນ ໃນລະຫວ່າງ ​ການ​ບຸກໂຈມຕີທາງ​ພາກ​ຕາ​ເວັນ​ອອກສຽງ​ເໜືອຂອງ​ຊີ​ເຣຍ.
ສະຫະລັດໄດ້ຮຽກຮ້ອງໃນວັນອັງຄານວານນີ້ ໃຫ້ພວກຫົວ ຮຸນແຮງລັດອິສລາມ ປ່ອຍໂຕຊາວ Assyrian ທີ່ນັບຖືສາ ສະໜາຄຣິສ ຫຼາຍກວ່າ 90 ຄົນ ທີ່ພວກເຂົາໄດ້ລັກພາໂຕໄປ ໃນລະຫວ່າງການບຸກໂຈມຕີທາງພາກຕາເວັນອອກສຽງເໜືອ ຂອງຊີເຣຍ ໂຄສົກກະຊວງການຕ່າງປະເທດສະຫະລັດ ທ່ານນາງ Jen Psaki ໄດ້ປະນາມການໂຈມຕີດັ່ງກ່າວນັ້ນ ແລະ ກ່າວວ່າ ພວກ ຫົວຮຸນແຮງຕ້ອງປ່ອຍໂຕພົນລະເຮືອນໝົດທຸກຄົນ ທີ່ພວກເຂົາ ຄວບຄຸມໂຕຢູ່ໃນເວລານີ້ ທ່ານນາງ Psaki ທີ່ເອີ້ນຊື່ກຸ່ມລັດອິສລາມໂດຍໂຕຫຍໍ້ວ່າ ISIL ນັ້ນ ກ່າວວ່າ ທ່ານນາງ Psaki ຍັງໄດ້ເນັ້ນຢ້ຳໃຫ້ເຫັນເຖິງການກໍ່ຄວາມຮຸນແຮງໂດຍກຳລັງຂອງລັດ ຖະບານຊີເຣຍ ທີ່ຍັງມີຢູ່ຕໍ່ໄປ ໂດຍກ່າວວ່າ ສະຫະລັດແມ່ນຍັງໝັ້ນໝາຍເພື່ອຊອກຊ່ອງ ຫາທາງແກ້ໄຂໂດຍທາງການເມືອງ ຕໍ່ບັນຫາສົງຄາມກາງເມືອງ ໃນປະເທດດັ່ງກ່າວທີ່ຍືດ ເຍື້ອ ມາໄດ້ເກືອບ 3 ປີ ຊຶ່ງໄດ້ເຮັດໃຫ້ຫຼາຍກວ່າ 200,000 ຄົນເສຍຊີວິດໄປແລ້ວ